Անվան այլ կիրառումների համար տե՛ս՝ Մարինե Պետրոսյան (այլ կիրառումներ)
*Վիքիպեդիայում կան հոդվածներ Պետրոսյան ազգանունով այլ մարդկանց մասին։*

**Մարինե Պետրոսյան** (մարտի 27, 1960(1960-03-27), Գեղադիր, Աբովյանի շրջան, Հայկական ԽՍՀ, ԽՍՀՄ), հայ դերասանուհի։

Կենսագրություն
--------------

Մարինե Պետրոսյանը ծնվել է 1960 թվականի մարտի 27-ին, Կոտայքի շրջանի Գեղադիր գյուղում։ 1977-1979 թվականներին սովորել է Երևանի Գաբրիել Սունդուկյանի անվան ազգային ակադեմիական թատրոնի ստուդիայում՝ Խորեն Աբրահամյանի արվեստանոցում։ Ուսմանը զուգահեռ մասնակցել է թատրոնի ընթացիկ ներկայացումներին։ Ստուդիան ավարտելուց հետո աշխատանքի է անցել թատրոնում, որտեղ էպիզոդային դերերով հանդես է եկել «Մադամ Սան-Ժեն», «Կորիոլան», «Ջոն արքա», «Անավարտ մենախոսություն», «Խաչմերուկ», «Հարսնացուն հյուսիսից», «Արշակ Երկրորդ», «Կենդանի դիակ» ներկայացումներում։ 1983 թվականից աշխատել է Երևանի մնջախաղի պետական թատրոնում և խաղացել թատրոնի գրեթե բոլոր ներկայացումներում։ Հետագայում տեղափոխվել է Հայֆիլմ կինոստուդիա, որտեղ մասնակցել է «Մենավոր ընկուզենի» ֆիլմի աշխատանքներին՝ որպես ռեժիսորի օգնական, ապա՝ Գորիսի պետական թատրոն, որտեղ մասնակցել է վերաբացմանը և խաղացել մի շարք ներկայացումներում։ 1990 թվականից նկարահանվել է «Հայֆիլմ» կինոստուդիայի «Ավլոս» և «Հորսիա» կարճամետրաժ, Դավիթ Քեոսայանի «Փախստականը», Ս. Բաբայանի «Բարրաբա-նապաստակի շրթունք», Հրանտ Վարդանյանի «Հովիվը» ֆիլմերում։ 1990 թվականից Երևանի Ա. Մազմանյանի անվան բեմարվեստի ազգային փորձարարական «Գոյ» թատրոնի դերասանուհի է։ Խաղացել է թատրոնի «Երեքույուչորս» շոու-նախագծում, Մ. դե Գելդորդի «Խեղկատակների դպրոցը» (Կյանք և մահ), Լ. Պիրանդելլոյի «Վեց պերսոնաժ հեղինակ որոնելիս» (Մադամ Պաչե, Մայր), Ուիլյամ Սարոյանի «Օպերա-օպերա» (Քույր), Ալեքսանդր Գրիբոյեդովի «Խելքից պատուհաս» (Կոմսուհի տատ), Պ. Վայսի «Մարատ-Սադ» (Սիմոնա), Տ. Գուերայի «Մեղրը» (Բինա), Ս. Բեքեթի «Սպասելիս» (Լաքի, Քամ), «Դեպի վերջ», Է. Իոնեսկոյի «Ռնգեղջյուր» (Տնային տնտեսուհի, Զիզի)։ Խաղացել է նաև «Մետրո» թատրոնի «Դիոգենես» ներկայացման մեջ, Հովհաննես Թումանյանի հեքիաթներում՝ «Տերն ու ծառան», «Անբան Հուռին», «Անխելք մարդը»։ Կարինե Խոդիկյանի «Երբ դու չկաս» մոնոներկայացմամբ հանդես է եկել «Արմմոնո» միջազգային թատերական փառատոնում։ Նկարահանվել է «Դժբախտ երջանկություն», «Լքյալները», «Աննա», «Ջեմիկի արկածները» հեռուստասերիալներում։

Դերեր
-----

### Ներկայացումներ

| Հեղինակ | Ներկայացման անվանում | Դեր |
| --- | --- | --- |
|  | «Եվ այր մի Մաշտոց անուն» |  |
| Նիկոլայ Գոգոլ | «Շինել» |  |
| Հ. Վարդանյան | «Կիբոսա 7-րդ դար» | Էլենպարային բեմադրության հեղինակ |
| Լ. Կորսունսկի | «Ինքնակոչը» | Նինա Կորեշկովա |
| Ալեքսանդր Շիրվանզադե | «Պատվի համար» | Զարուհի |
| Նիկոլայ Գոգոլ | «Ռևիզոր» | Գնչու պարուհի |
| Յուջին Օ'Նիլ | «Սերը ծփիների տակ» | Աբբի |
|  | «Լուկոլոսի մահը» | Կլեոպատրա |
| Էդուարդո դե Ֆիլիպպո | «Ֆիլումենա Մարտուրանո» | Ֆիլումենա |
|  | «Տրամբոնիստը» | Լուիչի |
| Արամաշոտ Պապայան | «Գնա մեռի, արի սիրեմ» | Սոֆիկ մայրիկ |
| Ա. Հարությունյան | «Արևածագից առաջ» | Աքիր |
| Պերճ Զեյթունցյան | «Մեծ լռություն» | Վարուժանի կին |
| Մ. դե Գելդորդ | «Խեղկատակների դպրոցը» | Կյանք և մահ |
| Լ. Պիրանդելլո | «Վեց պերսոնաժ հեղինակ որոնելիս» | Մադամ Պաչե, Մայր |
| Ուիլյամ Սարոյան | «Օպերա-օպերա» | Քույր |
| Ալեքսանդր Գրիբոյեդով | «Խելքից պատուհաս» | Կոմսուհի տատ |
| Պ. Վայս | «Մարատ-Սադ» | Սիմոնա |
| Տ. Գուերա | «Մեղրը» | Բինա |
| Ս. Բեքեթ | «Սպասելիս» | Լաքի, Քամ |
|  | «Դեպի վերջ» |  |
| Է. Իոնեսկո | «Ռնգեղջյուր» | Տնային տնտեսուհի, Զիզի |
|  | «Դիոգենես» |  |

### Ֆիլմեր

| Հեղինակ | Ֆիլմի անվանում |
| --- | --- |
| Ա. Այվազյան | «Ավլոս» |
| Ա. Այվազյան | «Հորսիա» |
| Ա. Այվազյան | «Փախստականը» |
| Ա. Այվազյան | «Բարրաբա-նապաստակի շրթունք» |

### Հեռուստասերիալմեր

* «Դժբախտ երջանկություն»
* «Լքյալները»
* «Աննա»
* «Ջեմիկի արկածները»
* «Փրկեք մեր հոգիները»

Ծանոթագրություններ
------------------

1. ↑  "Մարինե Պետրոսյանի կենսագրությունը avproduction.am կայքում". Արխիվացված է the original 2021 թ․ հունիսի 28-ին. Retrieved 2020 թ․ մայիսի 14.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | ԿինոՊոիսկ |
|  |
| Բառարաններ և հանրագիտարաններ | AV Production |

 |